Ի պատասխան այս հայտարարության՝ ՀԾԿՀ-ն հայտարարություն տարածեց, որ այս մեղադրանքները անհիմն են: «Համոզված ենք, որ փաստերի մասնագիտական եւ օբյեկտիվ վերլուծության արդյունքում հնարավոր էր զերծ պահել հանրությանը հնչեղություն ապահովող, սակայն իրողության հետ աղերս չունեցող «փաստերի» ներկայացումից: Այսպես, «Վեոլիա Ջուր» ՓԲԸ-ի մատուցած ծառայությունների սակագների սահմանման եւ վերանայման գործընթացում Հանձնաժողովի լիազորությունները խիստ սահմանափակ են, կրում են տեխնիկական բնույթ եւ չեն ենթադրում որեւէ հայեցողություն»,- նշված էր ընկերության պատասխանի մեջ: